Uredba Komisije (ES) št. 1054/97

z dne 11. junija 1997

o uvrstitvi določenega blaga v kombinirano nomenklaturo

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2658/87 z 23. julija 1987 o tarifni in statistični nomenklaturi ter skupni carinski tarifi [1], nazadnje spremenjene z Uredbo (ES) št. 866/97 [2] in zlasti člena 9 Uredbe,

ker je treba zaradi zagotavljanja enotne uporabe kombinirane nomenklature, ki je priloga navedene uredbe, sprejeti ukrepe v zvezi z uvrstitvijo blaga iz Priloge k tej uredbi;

ker Uredba (EGS) št. 2658/87 določa splošna pravila za razlago kombinirane nomenklature in se ta pravila uporabljajo tudi za vsako drugo nomenklaturo, ki delno ali v celoti temelji na njej ali ji dodaja dodatne pododdelke in ki jo določajo posebni predpisi Skupnosti, z namenom uporabe tarifnih ali drugih ukrepov v zvezi z blagovno menjavo;

ker se mora blago, poimenovano v stolpcu 1 v preglednici, priloženi k tej uredbi, v skladu z navedenimi splošnimi pravili uvrstiti v ustrezne oznake KN, navedene v stolpcu 2, in sicer iz utemeljitev, navedenih v stolpcu 3;

ker je primerno, da se imetnik, ob upoštevanju veljavnih ukrepov Skupnosti v zvezi s sistemi dvojne kontrole in predhodnim in naknadnim nadzorom Skupnosti nad tekstilnimi izdelki ob uvozu v Skupnost, v skladu z določbami člena 12(6) Uredbe Sveta (EGS) št. 2913/92 z 12. oktobra 1992 o carinskem zakoniku Skupnosti [3], nazadnje spremenjene z Uredbo (ES) št. 82/97 [4], lahko še naprej, in sicer za obdobje 60 dni, sklicuje na zavezujoče tarifne informacije o uvrstitvi blaga v kombinirano nomenklaturo, ki jih izdajo carinski organi in ki niso več v skladu s to uredbo;

ker so ukrepi, predvideni v tej uredbi, v skladu z mnenjem oddelka za tarifno in statistično nomenklaturo Odbora za carinski zakonik,

SPREJELA NASLEDNJO UREDBO:

Člen 1

Blago, poimenovano v stolpcu 1 priložene preglednice, je sedaj uvrščeno v kombinirano nomenklaturo v ustrezne oznake KN, navedene v stolpcu 2 navedene preglednice.

Člen 2

Ob upoštevanju veljavnih ukrepov Skupnosti v zvezi s sistemi dvojne kontrole in predhodnim in naknadnim nadzorom Skupnosti nad tekstilnimi izdelki ob uvozu v Skupnost se je v skladu z določbami člena 12(6) Uredbe (EGS) št. 2913/92 za obdobje 60 dni mogoče še naprej sklicevati na zavezujoče tarifne informacije o uvrstitvi blaga v kombinirano nomenklaturo, ki jih izdajo carinski organi in ki niso več v skladu s to uredbo.

Člen 3

Ta uredba začne veljati 21. dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 11. junija 1997

Za Komisijo

Mario Monti

Član Komisije

[1] UL L 256, 7.9.1987, str. 1.

[2] UL L 124, 16.5.1997, str. 1.

[3] UL L 302, 19.10.1992, str. 1.

[4] UL L 17, 21.1.1997, str. 1.

--------------------------------------------------

PRILOGA

Poimenovanje | Uvrstitev (oznaka KN) | Utemeljitev |

(1) | (2) | (3) |

1.Enobarvno nepodloženo oblačilo iz 2,3 mm debele pletenine (60 % volna, 40 % poliamid) z ovratnikom z reverji, namenjeno za pokrivanje zgornjega dela telesa, vključno z boki.Ima dolge rokave, vratni izrez v obliki črke V in spredaj se po celotni dolžini odpenja in zapenja z gumbi z desne čez levo stran. Pod pasom ima žepe, spodnji rob oblačila pa je zarobljen.Oblačilo je izdelano iz šestih kosov (dva spredaj in štiri zadaj), ki so po dolžini sešiti skupaj. Ima tudi ramenske blazinice in dva navpična všitka, ki se začenjata na prsih (jopica).(Glej fotografijo št. 557) | 61043100 | Uvrstitev opredeljujejo določbe splošnih pravil 1 in 6 za razlago kombinirane nomenklature, opomba 2(A) k tarifni podštevilki k Oddelku XI, opomba 9 k Poglavju 61 in besedilo oznak KN 6104 in 61043100. Zaradi splošnega videza in zlasti dejstva, da je oblačilo do neke mere togo (debelo blago, šest kosov in dva všitka), se ga uvršča kot jopico v oznako KN 6104. |

2.Enobarvno nepodloženo oblačilo iz 2,1 mm debele pletenine (70 % akril, 30 % volna) z zavihanim ovratnikom, namenjeno za pokrivanje zgornjega dela telesa, sega do pasu.Ima dolge rokave, vratni izrez v obliki črke V in spredaj se po celotni dolžini odpenja in zapenja z gumbi z desne čez levo stran. Pod pasom ima žepe, spodnji rob oblačila pa je zarobljen.Oblačilo je izdelano iz šestih kosov (dva spredaj in štiri zadaj), ki so po dolžini sešiti skupaj. Ima tudi ramenske blazinice in dva navpična všitka, ki se začenjata na prsih (jopica).(Glej fotografijo št. 558) | 61043300 | Uvrstitev opredeljujejo določbe splošnih pravil 1 in 6 za razlago kombinirane nomenklature, opomba 2(A) k tarifni podštevilki k Oddelku XI, opomba 9 k Poglavju 61 in besedilo oznak KN 6104 in 61043300. Zaradi splošnega videza in zlasti dejstva, da je oblačilo do neke mere togo (debelo blago, šest kosov in dva všitka), se ga uvršča kot jopico v oznako KN 6104. |

3.Lahko nepodloženo oblačilo iz fine pletenine, kakršna se uporablja za majice s kratkimi rokavi (100 % bombaž), s črtami dveh barv, ravno krojeno, brez ovratnika, namenjeno za pokrivanje zgornjega dela telesa in sega do bokov. Konci rokavov in spodnji del oblačila so zarobljeni.Ima kratke rokave, okrogel oprijet vratni izrez in spredaj je po vsej dolžini odprto in se zapenja z gumbi z desne čez levo stran. Pod pasom ima žepe.Oblačilo ima tudi ramenske blazinice (podobno je pleteni jopici).(Glej fotografijo št. 555) | 61102099 | Uvrstitev opredeljujejo določbe splošnih pravil 1 in 6 za razlago kombinirane nomenklature, opombi 4 in 9 k Poglavju 61 in besedilo oznak KN 6110, 611020 in 61102099. Zaradi splošnega videza in zlasti dejstva, da je oblačilo izdelano iz blaga, ki ni togo, se ga uvršča kot oblačilo, podobno pleteni jopici, v oznako KN 6110. |

4.Enobarvno nepodloženo ohlapno oblačilo iz debele rebraste pletenine (60 % bombaž, 40 % poliester), ravnega kroja, brez ovratnika in namenjeno za pokrivanje zgornjega dela telesa, sega do bokov. Konci rokavov in spodnji del oblačila so zarobljeni.Ima dolge rokave, vratni izrez v obliki črke V in spredaj se po celotni dolžini odpenja in zapenja z gumbi z desne čez levo stran. Pod pasom ima žepe in stranske razporke.(Oblačilo, podobno pleteni jopici).(Glej fotografijo št. 556) | 61102099 | Uvrstitev opredeljujejo določbe splošnih pravil 1 in 6 za razlaganje kombinirane nomenklature, opomba 2(A) k tarifni podštevilki k Oddelku XI, opombi 4 in 9 k Poglavju 61 in besedilo oznak KN 6110 in 611020 in 61102099. Zaradi splošnega videza in zlasti dejstva, da je oblačilo izdelano iz blaga, ki ni togo, se ga uvršča kot oblačilo, podobno pleteni jopici, v oznako KN 6110. |

5.Komplet iz dveh oblačilnih predmetov, pripravljen za prodajo na drobno, ki ga sestavljata: | | Uvrstitev opredeljujejo določbe splošnih pravil 1 in 6 za razlago kombinirane nomenklature, opomba 13 k oddelku XI, opomba 2(A) k tarifni podštevilki k Oddelku XI, opombi 3 (b) in 9 k Poglavju 61 in besedilo oznak KN 6104, 610462, 61046210, 6110, 611020 in 61102099. Ob upoštevanju splošnega videza oblačil in zlasti dejstva, da ima na vrhu dodatno prišit okrasek, in dodatek, prišit na notranjo stran ovratnika, ni očitno, da se oblačila nosijo izključno ali predvsem kot pižama. |

(a)lahek enobarven rdeč pleten pulover (80 % bombaž, 20 % poliester), namenjen za pokrivanje zgornjega dela telesa, brez odprtine, z dolgimi rokavi in tesno oprijetim vratnim izrezom. Na vratnem izrezu, na koncu rokavov in na spodnjem delu oblačila ima rebrasti vzorec in spredaj prišit okrasni motiv. Na notranji strani vratnega izreza ima prišit tudi dodatek iz istega blaga kot hlače.(Glej fotografijo št. 559 A) | 61102099 |

(b)lahke pletene hlače (80 % bombaž, 20 % poliester), iz večbarvnega tiskanega karirastega blaga, ki segajo od pasu do gležnjev, brez razporka v pasu. Oblačilo je v pasu stisnjeno z elastiko, na spodnjem delu hlačnic pa ima rebrasti vzorec. V pasu ima tudi dve zanki za obešanje.(Glej fotografijo št. 559 B) | 61046210 |

6.Komplet iz dveh oblačilnih predmetov, pripravljen za prodajo na drobno, ki ga sestavljata: | | Uvrstitev opredeljujejo določbe splošnih pravil 1 in 6 za razlago kombinirane nomenklature, opomba 13 k oddelku XI, opomba 2(A) k tarifni podštevilki k Oddelku XI, opombi 3(b) in 9 k Poglavju 61 in besedilo oznak KN 6104, 610462, 61046210, 6110, 611020 in 61102099. Glej tudi Pojasnjevalne opombe harmoniziranega sistema k tarifni številki 6112. Ob upoštevanju splošnega videza oblačil in zlasti dejstva, da ima zgornji del natisnjen zelo opazen okrasek, obrobo iz dveh trakov na vratnem izrezu in okrasne šive, spodnjemu oblačilu pa so dodani trak in dva okrasna šiva, ni očitno, da se oblačili nosita izključno ali predvsem kot pižama. |

(a)lahek pleten pulover (80 % bombaž, 20 % poliester) iz dveh različnih vrst blaga (en modre barve in drugi rdeče in belo črtast), namenjen za pokrivanje zgornjega dela telesa, brez odprtine, z dolgimi enobarvnimi rokavi. Na koncu rokavov in spodnjem delu oblačila je rebrasti vzorec. Ima tesno oprijet vratni izrez, obrobljen z dvema rebrastima trakovoma različnih barv, spredaj ima natisnjen okrasni motiv in na rokavnih izrezih dva okrasna šiva.(Glej fotografijo št. 560 A) | 61102099 |

(b)lahke pletene hlače (80 % bombaž, 20 % poliester) iz enakih dveh vrst blaga kot zgornji del, ki segajo od pasu do gležnjev, brez razporka v pasu. Oblačilo je v pasu stisnjeno z elastiko, na spodnjem delu hlačnic pa ima rebrasti patent. Vzdolž zunanjega dela leve noge je vstavljen trak iz črtastega materiala. Vzdolž tega traku ima tudi dva okrasna šiva in dve zanki za obešanje v pasu.(Glej fotografijo št. 560 B) | 61046210 |

7.Trak za drgnjenje (70 x 12 x 1 cm) iz pletenega sisala, z lesenim ročajem na obeh koncih, ki omogoča, da se ga uporablja za masažo telesa.(Kopalniško perilo)(Glej fotografijo št. 554) | 63029900 | Uvrstitev opredeljujejo določbe splošnih pravil 1 in 6 za razlaganje kombinirane nomenklature in besedilo oznak KN 6302 in 63029900. Glej tudi pojasnjevalne opombe harmoniziranega sistema k tarifni številki 6302. |

+++++ TIFF +++++

+++++ TIFF +++++

--------------------------------------------------